b'\n_START_ARTICLE_\nLeistus spinibarbis\n_START_SECTION_\nUtbredelse\n_START_PARAGRAPH_\nLeistus spinibarbis finnes lengst s\xc3\xb8r i Europa og er utbredt i Nord-Afrika. Finnes ikke i Norden.\n_START_SECTION_\nUtseende\n_START_PARAGRAPH_\nLeistus spinibarbis er i underkant av 10\xc2\xa0mm lang. Den er m\xc3\xb8rkt bl\xc3\xa5-svart farget med lysere gul-brune bein og antenner. Hver av dekkvingene har 10 lengderiller. Antennens tredje og fjerde ledd med en lang b\xc3\xb8rste/b\xc3\xb8rster i spissen, mens leddene ellers er bare og helt uten fine korte h\xc3\xa5r. (Krever forst\xc3\xb8rrelse for \xc3\xa5 se). Brystskjoldet har en hjertelignende form, bakhj\xc3\xb8rnene har rette vinkler. Overkjevene er p\xc3\xa5 undersiden uthulte.\n_START_SECTION_\nLevevis\n_START_PARAGRAPH_\nLeistus spinibarbis lever vanligvis p\xc3\xa5 litt t\xc3\xb8rre lokaliteter, ofte med vegetasjon som skaper litt skygge. Den finnes ofte delvis nedgravd under l\xc3\xb8v eller i mose og er vanligvis nattaktiv og lever som predator p\xc3\xa5 andre dyr._NEWLINE_Larvene lever som predatorer, skjult i \xc3\xb8verste laget av jorden._NEWLINE_Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r en metamorfose i l\xc3\xb8pet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'